ทรัมป์ขยายสงครามการค้า จัดตั้งกองทัพอวกาศ
สงครามการค้าสหรัฐฯ-จีน กำลังขยายวงกว้างขึ้น เมื่อ ประธานาธิบดีทรัมป์ ผู้นำโรคจิตของสหรัฐฯ สั่งเก็บภาษีนำเข้าสินค้าจีนเพิ่มอีก 10% มูลค่า 200,000 ล้านดอลลาร์ ราว 6.5 ล้านล้านบาท เมื่อวันอังคาร หลังจากที่สั่งเก็บภาษีนำเข้าสินค้าจีน 25% มูลค่า 50,000 ล้านดอลลาร์ ราว 1.62 ล้านล้านบาทไปสัปดาห์ก่อน อ้างว่าเพื่อตอบโต้จีนที่ตอบโต้สหรัฐฯ สั่งเก็บภาษีนำเข้าสินค้าสหรัฐฯที่ 25% มูลค่า 50,000 ล้านดอลลาร์เท่ากัน ผู้นำแบบนี้เข้าข่ายป่วยเป็นโรคจิตไหม จะมีประเทศไหนยอมให้สหรัฐฯโขสับฝ่ายเดียว,เมื่อสหรัฐฯเล่นบทนักเลงข้ามโลก ฝ่ายจีนก็เล่นบทนักเลงตอบโต้ทันที,กระทรวงพาณิชย์จีน แถลงว่า จีนจะปกป้องรักษาผลประโยชน์การค้าของจีน ทั้งด้านปริมาณและมูลค่า แปลความก็คือ จีนจะเก็บภาษีนำเข้าสินค้าสหรัฐฯในมูลค่า 200,000 ล้านดอลลาร์เท่ากัน แถลงการณ์จีนระบุว่า คำขู่ของผู้นำสหรัฐฯถือว่าขัดต่อข้อตกลงการเจรจาสองประเทศก่อนหน้านี้ สงครามการค้าที่รุนแรงขึ้น จะส่งผลกระทบต่อประชาชนและธุรกิจของทั้งสองประเทศ แน่นอนว่าย่อมส่งผลกระทบมาถึง ประเทศไทย ของเราด้วย กระทรวงพาณิชย์ ควรจะ เปิดวอร์รูมตั้งรับผลกระทบจากสงครามการค้าครั้งใหญ่นี้ให้ดี ไม่ใช่รอเทวดาช่วย หรือขอความเมตตาอย่างเดียว,วันเดียวกัน ทรัมป์ผู้บ้าคลั่ง ยังได้ลงนามจัดตั้ง กองทัพอวกาศสหรัฐฯ ขึ้นเป็น กองทัพที่ 6 ของ กองทัพสหรัฐฯ โดย ทรัมป์ กล่าวว่า เราจะมีกองทัพอวกาศที่มีสถานะเดียวกันกับกองทัพอากาศ ทรัมป์เชื่อว่า กองทัพอวกาศอาจมีการสู้รบในอวกาศเกิดขึ้นได้จริงในอนาคต ไม่ต่างจากกองทัพบก กองทัพเรือ กองทัพอากาศ เขาจะสร้าง กองทัพอวกาศ ให้เกรียงไกรเหนือกว่าประเทศใดๆ,ผลจากความบ้าคลั่งของทรัมป์ ผมนั่งเขียนคอลัมน์ตอนบ่ายวันอังคาร ดัชนีหุ้นดาวโจนส์ล่วงหน้าติดลบไปกว่า 400 จุดแล้ว ตั้งแต่ยังไม่เปิดตลาด ส่วน ตลาดหุ้นเอเชีย แดงเถือกกันถ้วนหน้า ตลาดหุ้นญี่ปุ่นติดลบไปกว่า 400 จุด ตลาดหุ้นฮ่องกงติดลบไปกว่า 822 จุด ตลาดหุ้นไทยก็ติดลบไปกว่า 40 จุด ตลาดหุ้นยุโรปก็แดงเถือกทั้งยุโรป,วันอังคารเพียงวันเดียว ไม่รู้มูลค่าหุ้นโลกวอดวายไปกี่ล้านล้านบาท,สงครามการค้าโลกที่ใหญ่ที่สุดในโลกครั้งนี้ จากความบ้าคลั่งของ ประธานาธิบดีทรัมป์ ผมเห็นด้วยกับแถลงการณ์ฝ่ายจีน สงครามการค้าที่รุนแรงขึ้น ไม่เพียงจะส่งผลกระทบต่อประชาชนและธุรกิจสองประเทศ แต่ยังส่งผลกระทบประชาชนและธุรกิจทั้งโลก เพราะความเป็นมหาอำนาจโลกทางการค้าของสองประเทศ แค่ฟ้าร้องที่บ้านพี่ บ้านน้องก็เปียกแฉะจนนอนไม่ได้กันแล้ว,ผมเชื่อว่าสงครามการค้าที่ ประธานาธิบดีทรัมป์ ก่อขึ้นกับ จีน ยุโรป แคนาดา เม็กซิโก ในครั้งนี้ สุดท้ายแล้วสหรัฐฯจะเป็นผู้พ่ายแพ้อย่างยับเยิน ชาวอเมริกันและธุรกิจอเมริกันจะได้รับบาดเจ็บและความเสียหายมากที่สุด เพราะวันนี้ลำพังเศรษฐกิจสหรัฐฯเองก็เอาตัวไม่รอดอยู่แล้ว ตัวเลขเมื่อวันอังคาร รัฐบาลสหรัฐฯมีหนี้สินต่อจีดีพีสูงถึง 105.4% ขณะที่ จีนมีหนี้สินต่อจีดีพีเพียง 18.6% เท่านั้น ไอเอ็มเอฟ ทำนายว่า ด้วยนโยบายของผู้นำโรคจิตอย่างทรัมป์ จะทำให้หนี้ของสหรัฐฯเพิ่มขึ้นเท่ากับหนี้ของอิตาลีในปี 2023 (หนี้อิตาลีอยู่ที่ 131% ของจีดีพี) อีกไม่นานเกินรอ,ประเด็นสำคัญอีกข้อก็คือ วันนี้ประเทศต่างๆและสถาบันการเงิน ถือครองพันธบัตรรัฐบาลสหรัฐฯไว้ถึง 6.3 ล้านล้านดอลลาร์ (ตัวเลขสิ้นเดือนเมษายน) โดยเฉพาะ จีนถือครองมากที่สุด 1.18 ล้านล้านดอลลาร์ กำลังทยอยขายพันธบัตรรัฐบาลสหรัฐฯออกมาแล้ว รัสเซีย คู่กัดอีกประเทศก็ขายออกไปกว่าครึ่งเหลือ 48,700 ล้านดอลลาร์ ยังไม่นับ ญี่ปุ่น อังกฤษ สวิส ไอร์แลนด์ ต่างก็ทยอยขายออกเช่นเดียวกัน ขณะที่ ธนาคารกลางสหรัฐฯ (เฟด) ก็มีหนี้ท่วมหัวถึง 4.2 ล้านล้านดอลลาร์ จากโครงการคิวอี,ถ้า เศรษฐกิจสหรัฐฯพัง แล้ว เศรษฐกิจโลกจะเป็นยังไง ผมนึกไม่ออก ตอบไม่ถูก รู้แต่ว่า วิกฤติโลกที่เกิดขึ้นทุกครั้ง มักเกิดจาก ผู้นำประเทศที่ป่วยทางจิต ทั้งสิ้น.,ลม เปลี่ยนทิศ
สงครามการค้าสหรัฐฯ-จีน กำลังขยายวงกว้างขึ้น เมื่อ ประธานาธิบดีทรัมป์ ผู้นำโรคจิตของสหรัฐฯ สั่งเก็บภาษีนำเข้าสินค้าจีนเพิ่มอีก 10% มูลค่า 200,000 ล้านดอลลาร์ ราว 6.5 ล้านล้านบาท เมื่อวัน
ภาษีนำเข้า,โดนัล ทรัมป์,กองทัพอวกาศ,หมายเหตุประเทศไทย,ลม เปลี่ยนทิศ